Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 7. apríla 2009

Materiál číslo: 339/2009

K bodu: Analýza dopadov finančnej a hospodárskej krízy na rozpočet mestskej časti 
              Bratislava-Petržalka a návrh na úpravu rozpočtu mestskej časti

Predkladá:					Návrh uznesenia:

Milan Ftáčnik
starosta 		Miestne zastupiteľstvo mestskej časti Bratislava- Petržalka 

					           	a)  b e r i e   n a   v e  d o m i e  Analýzu
Prerokované:	 				     dopadov finančnej a hospodárskej krízy na 
		     rozpočet mestskej časti Bratislava-Petržalka
v porade starostu
16.3.2009		b)  s c h v a ľ u j e   Návrh opatrení na riešenie 
					                 dopadov finančnej a hospodárskej krízy v 
v Miestnej rade                                                    podmienkach mestskej časti Bratislava-
24.3.2009					      Petržalka
	
c)	s c h v a ľ u j e  návrh úpravy rozpočtu  
     podľa   prílohy č. 3

d)   u k l a d á   prednostovi miestneho úradu 
      predkladať informáciu o plnení 
      schválených opatrení na riešenie dopadov 
      finančnej  a hospodárskej krízy vždy po 
      skončení  štvrťroku
Spracovateľ:					
Milan Ftáčnik				
Julián Lukáček

Dôvodová správa

     	Predložený materiál je spracovaný na základe uznesenia Miestneho zastupiteľstva mestskej časti Bratislava-Petržalka č. 286 z januára 2009, v ktorom bol požiadaný starosta, aby pripravil na rokovanie miestneho zastupiteľstva v mesiaci apríl materiál s analýzou dopadov finančnej krízy a definovania možností šetrenia v rozpočte mestskej časti na roky 2009 – 2011. 
	Analýza obsiahnutá v materiáli vychádza z podkladov spracovaných Združením miesta a obcí Slovenska (ďalej len ZMOS), osobitne jeho finančnej sekcie a Predsedníctva ZMOS, z Memoranda o spolupráci pri riešení dopadov finančnej a hospodárskej krízy na slovenskú spoločnosť medzi Vládou Slovenskej republiky a ZMOS, podpísaného dňa 13.2.2009, z výsledkov okrúhleho stola, ktorý zvolal primátor Bratislavy A. Ďurkovský k téme hospodárskej krízy a jej dopadov na samosprávu dňa 24.2. 2009 a z výsledkov rokovania Regionálneho združenia mestských častí k téme finančnej a hospodárskej krízy konaného dňa 13.3.2009. 
	Okrem analýzy obsahuje materiál návrh opatrení na riešenie dopadov finančnej a hospodárskej krízy v podmienkach mestskej časti, vrátane návrhu na úpravu rozpočtu mestskej časti na rok 2009, ktorý je uvedený v prílohe č. 3. Návrh na úpravu rozpočtu obsahuje návrhy na diferencované šetrenie v jednotlivých programoch rozpočtu, pričom väčšiny prvkov rozpočtu sa šetrenie priamo nedotýka. Navrhuje sa predkladať štvrťročnú informáciu o plnení navrhovaných opatrení do miestneho zastupiteľstva vždy po skončení štvrťroka.  

A) Analýza dopadov finančnej a hospodárskej krízy na rozpočet mestskej časti Bratislava-Petržalka

	Dňa 5.2. sa uskutočnilo rokovanie predsedu vlády Slovenskej republiky R. Fica za účasti poverených ministrov s Predsedníctvom ZMOS k dopadom finančnej a hospodárskej krízy na mestá a obce. Osobitne sa rokovalo o vtedy pripravovaných opatreniach vlády SR na zmiernenie dopadov finančnej krízy s cieľom posilniť vnútornú spotrebu cez zvýšenie odpočítateľnej položky zo základu dane z príjmov fyzických osôb a ich dopade na rozpočty miest a obcí. Rokovalo sa tiež o prehodnotení očakávaného výnosu dane z príjmov fyzických osôb na rok 2009 vzhľadom na zvyšovania počtu nezamestnaných obyvateľov. 
     	Výsledkom rokovania bol súhlas Predsedníctva ZMOS so zvýšením odpočítateľnej položky zo základu dane z príjmov fyzických osôb pre roky 2009 a 2010, ktorý bude mať dopad na rozpočty miest a obcí v roku 2009 vo výške 82,9 mil. EUR (2,5 mld. Sk) a v roku 2010 vo výške 149,4 mil. EUR (4,5 mld. Sk) s tým, že vláda SR sa zaviaže ku konkrétnym opatreniam umožňujúcim mestám a obciam zvládnuť dopady tohto opatrenia a celkové dopady finančnej a hospodárskej krízy na svoje rozpočty. Konkrétne sa vláda SR zaviazala, že: 
•	predloží parlamentu na schválenie novelu zákona o rozpočtových pravidlách samosprávy, ktorá umožní na roky 2009-2010 použiť kapitálové príjmy a zostatky fondov z minulých období aj na krytie bežných výdavkov
•	nebude prijímať legislatívne opatrenia, ktoré by presúvali úlohy na mestá a obce bez finančného krytia a odsunie povinnosť zaviesť separovanie biologického odpadu na rok 2013
•	bude v spolupráci so ZMOS štvrťročne vyhodnocovať dopady nového zákona o sociálnych službách č. 448/2008 Z.z. na rozpočty miest a obcí (odhadovaný dopad na celé Slovensko bol 46,5 mil. EUR (1,4 mld. Sk), ktorý nemá krytý v rozpočte ani mesto Bratislava, ani mestské časti) a refundovať tieto dopady zo štátneho rozpočtu a fondov EÚ
•	prijme opatrenia na zjednodušenie, zrýchlenie a zefektívnenie čerpania fondov EÚ mestami a obcami.
Tieto a ďalšie záväzky vlády SR ako aj záväzky ZMOS sa premietli do Memoranda o spolupráci pri riešení dopadov finančnej a hospodárskej krízy na slovenskú spoločnosť medzi Vládou Slovenskej republiky a ZMOS, ktoré podpísal dňa 13.2.2009 predseda vlády R. Fico a predseda ZMOS M. Sýkora (jeho úplné znenie je v prílohe č. 1).
	
Pretože mesto Bratislava nie je členom ZMOS, na rokovanie vlády SR a Predsedníctva ZMOS nebol pozvaný primátor Bratislavy A. Ďurkovský. Ten následne zvolal na 24.2.2009 okrúhly stôl k téme hospodárskej krízy a jej dopadoch na samosprávu, za účasti komisára EÚ J. Figeľa, predsedu BSK V. Bajana, predstaviteľov hospodárskej, bankovej a akademickej sféry, pričom na stretnutie nebol pozvaný žiadny zástupca mestských častí. Až po diskusii na mestskej rade zaslal primátor mestským častiam Vyhlásenie primátora hlavného mesta SR Bratislavy A. Ďurkovského a účastníkov Okrúhleho stola: Dopady hospodárskej krízy - Výzvy a riešenia pre samosprávu, ktorého úplné znenie je v prílohe č. 2. Vyhlásenie obsahuje návrhy pre vládu SR na riešenie dopadov krízy a nasledovné kroky  samosprávy hlavného mesta:
•	s cieľom zabezpečenia finančnej stability v nadväznosti na aktuálne zmeny v oblasti výnosu z dane z príjmu fyzických osôb:
- primátor hlavného mesta SR Bratislavy navrhne Mestskému zastupiteľstvu hlavného mesta SR Bratislavy prísnu reguláciu a zníženie bežných výdavkov v rozpočte na rok 2009 na úrovni 3.5 % avšak spôsobom, ktorý nebude mat' dopad na kvalitu poskytovaných služieb a priority pre občanov.
- napriek aktuálnej úprave rozpočtových pravidiel pre samosprávy, ktorá umožňuje hradenie bežných výdavkov z kapitálových príjmov, primátor hlavného mesta SR Bratislavy navrhne pre najbližšie obdobie, aby samospráva hlavného mesta nespotrebovávala finančné prostriedky z predaja nehnuteľností na krytie bežných výdavkov,
- uvedomujúc si potrebu udržania konkurencieschopnosti Bratislavy a nezvyšovania daňového zaťaženia, primátor hlavného mesta SR Bratislavy v rokoch 2009 a 2010 preto nenavrhne zvyšovanie dane z nehnuteľnosti, a to s ohľadom na ekonomickú situáciu občanov a zamestnávateľov v Bratislave,
•	s cieľom podporiť' najmä domácich zamestnávateľov hlavné mesto SR Bratislava je odhodlané realizovať všetky investičné projekty, ktoré boli schválené v prioritách ešte v roku 2008 (napr. projekty rozvoja dopravnej infraštruktúry, budovania parkov, obnovy športových, kultúrnych aj sociálnych zariadení pod.), a to aj ako formu podpory udržania zamestnanosti v Bratislave a na Slovensku prostredníctvom verejných investičných projektov.
	
Dňa 13.3.2009 rokovala konferencia Regionálneho združenia mestských častí Bratisla-vy, ktorej hlavným bodom programu bolo riešenie dopadov finančnej a hospodárskej krízy v podmienkach mestských častí a aktualizovaná prognóza výpadku dane z príjmov fyzických osôb z dôvodu zvyšujúcej sa nezamestnanosti, ktorú spracoval Inštitút finančnej politiky MF SR k 11. februáru 2009. Prognóza odhaduje výpadok dane z príjmu fyzických osôb z dôvodu nezamestnanosti na mestá a obce vo výške 22,5 mil. EUR (678 mil. Sk). Celkove oproti rozpisu očakávaného výnosu dane z príjmov fyzických osôb, ktorý je zverejnený od minulého roku na stránke Ministerstva financií SR je očakávaný výpadok spolu s dopadom zákona o zvýšení odpočítateľnej položky v celkovej výške 105,4 mil. EUR (3,175 mld. Sk). Aj keď očakávaný výnos dane pre mestá a obce je oproti pôvodnému rozpisu Ministerstva financií SR na rok 2009 nižší o 7,54 % pre všetky mestá a obce na Slovensku, ešte stále znamená zvýšenie príjmov z tejto dane oproti skutočnosti 2008 o 2,8 %. Očakávané výnosy dane príjmov fyzických osôb za prvý štvrťrok sú vyššie oproti roku 2008 zhruba o 7%, čo potvrdzuje už aj skutočnosť obcí a miest na Slovensku za mesiac január a február. Výnos mestskej časti Bratislava-Petržalka z dane z príjmov fyzických osôb za prvý štvrťrok 2009 bol v celkovej výške 2 347 tis. EUR (71 525 tis. Sk), čo je viac oproti porovnateľnému obdobiu za rok 2008 o 341 tis. EUR (10 277 tis. Sk), t.j. nárast o 16,8 %. Dopady zvýšenia odpočítateľnej položky sa očakávajú  v znížení výnosov miest a obcí od apríla 2009 a dopady z titulu vývoja nezamestnanosti začiatkom druhého polroka 2009 (aj keď sa zvyšujú počty nezamestnaných už teraz, ešte sú kryté odstupným). 
	
Výpadok dane z príjmu fyzických osôb na rok 2009 pre Bratislavu ako celok odhadlo hlavné mesto v materiáli, ktorý predložil primátor poslancom mestského zastupiteľstva dňa 5.3.2009 vo výške 10,7 mil. EUR (322,3 mil. Sk), z toho výpadok pre mesto vo výške 7,3 mil. EUR (219,9 mil. Sk) a výpadok pre mestské časti vo výške 3,4 mil. EUR (102,4 mil. Sk). Tento výpadok riešilo hlavné mesto úpravou rozpočtu na rok 2009, a to paušálnym krátením všetkých programov, podprogramov a prvkov, všetkých kapitol a mestských organizácií o 3,5%, čo je spolu 7,3 mil. EUR (219,9 mil. Sk). 
Odhad výpadku príjmov v materiáli primátora považujeme za mierne optimistický a vzhľadom na podiel Bratislavy ako celku na výnose dane z príjmov fyzických osôb vo výške 10,58% odhadujeme z celkového výpadku pre mestá a obce vo výške 105,4 mil. EUR výpadok pre Bratislavu vyššie, a to vo výške 11,2 mil. EUR (335,9 mil. Sk), z toho pre mesto je výpadok 7,6 mil. EUR (228,4 mil. Sk) a pre mestské časti 3,6 mil. EUR (107,5 mil. Sk). Vzhľadom na podiel mestskej časti Petržalky pri delení výnosu dane medzi mestské časti stanovený v prílohe 1 štatútu hlavného mesta vo výške 20,02% je odhadovaný výpadok príjmov pre Petržalku od 681 tis. EUR (20,5 mil. Sk) do 721 tis. EUR (21,7 mil. Sk). 

Tento výpadok zníženie bol čiastočne utlmený pri schvaľovaní rozpočtu mestskej časti, keď príjmy z dane z príjmov fyzických osôb boli stanovené konzervatívne (nižšie oproti rozpisu Ministerstva financií SR o 332 tis. EUR (10 mil. Sk). Z tohto dôvodu sa navrhuje  v tretej časti materiálu úprava rozpočtu mestskej časti, ktorá vykryje znížené príjmy vo výške 389 tis. EUR (11,7 mil. Sk), a to jednak diferencovaným znížením výdavkov a jednak použitím prebytku hospodárenia z roku 2008. Diferencované zníženie výdavkov je efektívnejšie ako plošné v tom, že je možné lepšie odhadnúť dopady na plnenie úloh v jednotlivých programoch, podprogramoch a prvkoch s tým, že musia byť zabezpečené zákonné nároky a zmluvné vzťahy mestskej časti, výdavky na zabezpečenie bežného chodu ako aj  hlavné rozvojové zámery vyplývajúce z priorít mestskej časti. Použitie prebytku hospodárenia z roku 2008 je odôvodnené tým, že posledná splátka výnosu dane z príjmov fyzických osôb v roku 2008 prišla 29.12.2008 vo výške 19,4 mil. Sk (644 tis. EUR) a hoci išlo o bežné príjmy, keďže sa neminuli, boli vložené do rezervného fondu, kde sa automaticky stali kapitálovými prostriedkami. Vzhľadom na prijatú novelu zákona o rozpočtových pravidlách miestnej samosprávy je možné a v tomto prípade aj odôvodnené použiť ich na krytie výpadku bežných príjmov v roku 2009.
    	
Predbežná celková výška prebytku hospodárenia mestskej časti za rok 2008 je vo výške 39.495 tis. Sk (1.311 tis. EUR). Konečná výška prebytku vrátane návrhu na jeho rozdelenie bude predmetom rokovania miestneho zastupiteľstva v mesiaci máj 2009. Vyčísle-nie výsledku hospodárenia za rok 2008 vrátane jeho prerozdelenia bude ešte v Sk, avšak finančne budú prevody realizované už v EUR.
      	Predbežný výsledok hospodárenia za rok 2008 je nasledovný:

Príjmy spolu                                  724 010 tis. Sk
Výdavky spolu                              684 515 tis. Sk
-----------------------------------------------------------
Prebytok                                         39 495 tis. Sk

Z tohto prebytku sa v súlade so zákonom vylučujú:

Nevyčerpané dotácie zo ŠR           1 183 tis. Sk
Nevyčerpané sponzorské dary       1 638 tis. Sk
--------------------------------------------------------
Celkom                                          2 821 tis. Sk

Zostatok prebytku hospodárenia je 36 674 tis. Sk z toho:
- prídel do Fondu statickej dopravy ( uzn. MZ 179/2008 )       852 tis. Sk

Po jeho odpočítaní je prídel do Rezervného fondu vo výške 35 822 tis. Sk.

Prebytok je ovplyvnený najmä vyšším plnenia daní z príjmov fyzických osôb a zvýšením nedaňových príjmov z vymožených pohľadávok po BPP p.o. Na druhej strane aj nečerpaním niektorých rozpočtovaných výdavkov. Časť z týchto nevyčerpaných výdavkov najmä v kapitálovej oblasti bola prenesená do rozpočtu na rok 2009:
- verejná školská knižnica                 2 241 tis. Sk
- brány na garážové státia                  1 293 tis. Sk
- podstavec po sochu                            500 tis. Sk.

V druhej časti materiálu sú navrhnuté opatrenia na riešenie dopadov finančnej a hospodárskej krízy, ktoré sú cielené širšie ako len do oblasti rozpočtu. Ich cieľom je vyrovnať očakávaný výpadok príjmov, a to jednak šetriacimi opatreniami a jednak použitím prebytku hospodárenia za rok 2008. Pritom je šetrenie orientované najmä dovnútra miestneho úradu a nedotýka sa rozvojových a investičných zámerov schválených na rok 2009. 
Tým sa sleduje posilnenie miestnej zamestnanosti, rovnako ako opatrením, ktorým sa má zvážiť možnosť založiť sociálny podnik z Miestneho podniku verejnoprospešných služieb. Základná myšlienka tohto opatrenia smeruje k možnosti poskytnúť zamestnanie tým, ktorí sa ocitnú v dôsledku krízy v evidencii nezamestnaných. V čase krízy štát viac podporuje zamestnávanie evidovaných nezamestnaných prostredníctvom sociálnych podnikov, než prostredníctvom aktivačných prác. Na každého zamestnanca sociálneho podniku poskytne v prvom roku podporu do výšky 50% jeho platu, v druhom roku do výšky 40% jeho platu a v prípade, že sa zamestná inde, tak na jeho nástupcu z radov nezamestnaných opäť poskytne príspevok. Pritom sociálny podnik musí mať 30% zamestnancov z radov evidovaných neza-mestnaných. 
Vzhľadom na odhadované dopady krízy na rozpočet mestskej časti sa navrhuje, aby sa mesačne sledovalo plnenie príjmov a v prípade potreby, aby sa predkladali ďalšie návrhy na úpravu rozpočtu. Keďže novoprijatý zákon č. 448/2008 Z.z. o sociálnych službách bude mať dopady na rozpočet mestskej časti, a to aj po skončení krízy, navrhuje sa monitoring jeho dopadov a predkladanie podkladov na refundáciu zo strany štátu v zmysle prijatého memoranda.  
Na posilnenie príjmovej stránky rozpočtu vo vybraných oblastiach sa navrhuje urýchliť proces predkladania žiadostí o získanie prostriedkov z fondov EÚ. 
Navrhujú sa ďalšie šetriace opatrenia na strane výdavkov, spojené so zavedením elektronického verejného obstarávania a elektronickej aukcie, ako aj s energetickými úsporami na verejných budovách, osobitne na školách. 
Pretože finančná a hospodárska kríza môže mať negatívny dopad na sociálnu situáciu obyvateľov mestskej časti, navrhuje sa monitoring tejto oblasti, vrátane návrhov riešení ako pomôcť negatívne dopady krízy obyvateľom prekonať. 

B) Návrh opatrení na riešenie dopadov finančnej a hospodárskej krízy v podmienkach mestskej časti Bratislava-Petržalka

1.	Schváliť šetrenie bežných výdavkov v rozpočte na rok 2009, vrátane zníženia odmien starostu a zástupcov starostu na nulu a mimoriadnych odmien poslancov o 50%, vrátane zníženia odmien zamestnancov miestneho úradu o 15% a šetrenia na prevádzke úradu 
2.	Vykryť časť výpadku bežných príjmov použitím prebytku hospodárenia z roku 2008
3.	V záujme zvýšenia miestnej zamestnanosti ponechať v rozpočte všetky rozvojové a investičné zámery v schválenej výške
4.	Mesačne sledovať plnenie príjmov mestskej časti a v prípade potreby predkladať ďalšie návrhy na úpravu rozpočtu
5.	Štvrťročne monitorovať dopady nového zákona o sociálnych službách č. 448/2008 Z.z. na rozpočet mestskej časti a predkladať návrhy na refundáciu štátu v zmysle schváleného memoranda
6.	Zvážiť možnosť zriadiť sociálny podnik z Miestneho podniku verejnoprospešných služieb 
7.	Urýchliť proces predkladania projektov na získanie financií z fondov EÚ
8.	Zaviesť elektronické obstarávanie s cieľom znížiť náklady mestskej časti
9.	Znížiť energetickú náročnosť materských a základných škôl v mestskej časti a podporovať aktivity na využitie alternatívnych zdrojov energie na území Petržalky
10.	Vyhodnocovať štvrťročne sociálny dopad finančnej a hospodárskej krízy na obyvateľov mestskej časti, aj v rámci komunitného sociálneho partnerstva a predkladať návrhy na riešenie 

C) Návrh na úpravu rozpočtu mestskej časti Bratislava-Petržalka

Pri hľadaní úspor v bežných výdavkoch rozpočtu na rok 2009 sa sústrediť najmä na tieto oblasti:
-	znížiť odmeny starostovi, zástupcom starostu na nulu a mimoriadne odmeny poslancom pre rok 2009 na 50%
-	znížiť odmeny zamestnancom úradu o 15%
-	znížiť neefektívne výdavky úradu vrátane preneseného výkonu štátnej správy
-	v oblasti kultúry znížiť rozpočet veľkých podujatí, prípadne ho vykryť z mimorozpočtových zdrojov
-	prehodnotiť a znížiť dotácie neziskovým organizáciám na ich aktivity, finančne vykryť v zmysle zákona najprv úlohy, ktoré je povinná obec zabezpečiť pre svojich obyvateľov v rámci originálnych kompetencií a preneseného výkonu štátnej správy
-	zefektívniť správu obecných bytov a nebytových priestorov vrátane efektívnejšieho vymáhania pohľadávok
-	zachovať výdavky na sociálne účely
-	zefektívniť a zhospodárniť správu obecného majetku (urýchlene riešiť prenájom voľných objektov a nestrážiť donekonečna)

Finančné vyjadrenie niektorých navrhovaných úspor podľa jednotlivých prvkov je vyjadrené v prílohe č.3, vrátane použitia rezervného fondu na krytie ostatných znížených bežných príjmov (z prebytku hospodárenia v roku 2008). 

	

Príloha č.1

Bratislava. 26. februára 2009
Vážený pán starosta,

dňa 24. februára 2009 sa na moje pozvanie uskutočnil v priestoroch Primaciálneho paláca ,,Okrúhly stôl" k téme hospodárskej krízy a jej dopadov na samosprávu. Stretnutia sa zúčastnil komisár Európskej komisie p. Ján Figel' a viacerí renomovaní odborníci a významní zástupcovia relevantných organizácií samospráv, národnej banky, akademického prostredia a podnikateľského sektora. Závery a odporúčania riešení dopadov hospodárskej krízy, ktoré vzišli zo zmieneného stretnutia. Vám posielam v prílohe tohto listu. Zároveň si Vás v zmysle diskusie na Mestskej rade zo dňa 26. februára 2009 dovoľujem požiadať' o Vaše podnety a námety na riešenia. Navrhované riešenia budem ďalej tlmočiť vláde SR.

S pozdravom 
Vážený pán
doc. RNDr. Milan Ftáčnik.CSc.
 starosta
Bratislava – Petržalka

Vyhlásenie
primátora hlavného mesta SR Bratislavy Andreja Ďurkovského
a účastníkov Okrúhleho stola:
Dopady hospodárskej krízy - Výzvy a riešenia pre samosprávu
Primátor hlavného mesta SR Bratislavy Andrej Ďurkovský, zástupcovia samospráv, podnikateľského sektora a odbornej sféry

•	uvedomujúc si vážnosť situácie a potrebu riešenia dopadov hospodárskej krízy v ekonomickej aj sociálnej oblasti,

•	podporujúc kroky vlády SR na udržanie sociálnych istôt pre tých, ktorí sú reálne na sociálnu pomoc odkázaní a kroky na udržanie zamestnanosti v regióne,

•	rešpektujúc úlohu samospráv v procese prípravy a uplatnenia príslušných opatrení s cieľom udržania zamestnanosti v Bratislave a na Slovensku,

uvítali informáciu primátora hlavného mesta SR Bratislavy Andreja Ďurkovského o aktuálnych krokoch samosprávy hlavného mesta SR Bratislavy:

•	s cieľom zabezpečenia finančnej stability v nadväznosti na aktuálne zmeny v oblasti výnosu z dane z príjmu fyzických osôb

- primátor hlavného mesta SR Bratislavy navrhne Mestskému zastupiteľstvu hlavného mesta SR Bratislavy prísnu reguláciu a zníženie bežných výdavkov v rozpočte na rok 2009 na úrovni 3.5 % avšak spôsobom, ktorý nebude mat' dopad na kvalitu poskytovaných služieb a priority pre občanov.

- napriek aktuálnej úprave rozpočtových pravidiel pre samosprávy, ktorá umožňuje hradenie bežných výdavkov z kapitálových príjmov, primátor hlavného mesta SR Bratislavy navrhne pre najbližšie obdobie, aby samospráva hlavného mesta nespotrebovávala finančné prostriedky z predaja nehnuteľností na krytie bežných výdavkov,

-	uvedomujúc si potrebu udržania konkurencieschopnosti Bratislavy a nezvyšovania daňového zaťaženia, primátor hlavného mesta SR Bratislavy v rokoch 2009 a 2010 preto nenavrhne zvyšovanie dane z nehnuteľnosti, a to s ohľadom na ekonomickú situáciu občanov a zamestnávateľov v Bratislave,

•	s cieľom podporiť' najmä domácich zamestnávateľov hlavné mesto SR Bratislava je odhodlané realizovať všetky investičné projekty, ktoré boli schválené v prioritách ešte v roku 2008 (napr. projekty rozvoja dopravnej infraštruktúry, budovania parkov, obnovy športových, kultúrnych aj sociálnych zariadení pod.), a to aj ako formu podpory udržania zamestnanosti v Bratislave a na Slovensku prostredníctvom verejných investičných projektov.

Účastníci okrúhleho stola sa spoločne zhodli na tom, aby primátor hlavného mesta SR Bratislavy Andrej Ďurkovský predložil predsedovi vlády SR Róbertovi Ficovi nasledujúce návrhy ďalších opatrení na riešenie dopadov hospodárskej krízy:

•	prostredníctvom dotácií zo štátneho rozpočtu po prehodnotení výdavkovej štruktúry štátneho rozpočtu na obmedzené časové obdobie rokov 2009 - 2011 v spolupráci so samosprávami výrazne podporovať projekty, ktoré posilňujú zamestnanosť a:

- zlepšujú infraštruktúru v mestách a obciach - napr. v oblasti dopravnej infraštruktúry, obnovy škôl, pamiatok, športovísk, kultúrnych zariadení,

- zlepšujú životne prostredie - napr. podpora obnoviteľných zdrojov, budovanie parkov, cestnej zelene, kanalizácie a pod.,

- podporujú znižovanie spotreby a zvyšovanie efektívnosti pri spotrebe energií - napr. zatepľovanie a výmena okien, obnova škôl, uplatňovanie tepelných čerpadiel a pod., cieľom je podporiť' zvýšenie energetickej efektívnosti, zníženie spotreby energetických zdrojov, teda zlepšenie energetickej bilancie vybraných budov vo vlastníctve samosprávy, štátu, aj bytových domov (kompletná rekonštrukcia bytového fondu najmä v sídliskových aglomeráciách), pričom uvedené projekty vytvárajú pracovné miesta v regiónoch a znižujú náklady občanov napr. na bývanie,

•	v rámci Programu obnovy vidieka zákonom garantovať' obciam vrátenie dane z pridanej hodnoty,

•	vo zvýšenej miere v spolupráci s vysokými školami, univerzitami a vedeckými pracoviskami podporovať projekty znalostnej ekonomiky vzdelávania, vedy a výskumu, ktoré výrazne napomôžu konkurencieschopnosti Slovenska v budúcnosti, taktiež:

- v spolupráci s univerzitami, vedeckými pracoviskami a súkromným sektorom za podpory vlády napomáhať ,návratu mozgov" a ich uplatneniu v školstve. vede, výskume,

- aktívne vytvárať systematické predpoklady na to, aby sa v regióne udržali, resp. vznikali zamestnávatelia so skutočnou vysokou pridanou hodnotou so sofistikovanými službami, vývojové centrá, strediská aplikovaného výskumu a pod.

•  napomáhať konkurencieschopnosti zamestnávateľov na Slovensku prostredníctvom zníženia odvodov, uplatnením nástrojov flexibilného pracovného práva.

Ďalej sa účastníci okrúhleho stola zhodli odporučiť vláde SR:

•	ďalšie prípadné úpravy, ktoré majú dopady na výnos z dane z príjmu fyzických osôb neuplatňovať na úkor samospráv, ale hradiť ich z časti výnosu, ktorý ostáva súčasťou štátneho rozpočtu,

•	nepodporovať ďalšie uvoľňovanie rozpočtovej disciplíny verejného okruhu.

•	ekonomické rozvojové impulzy prostredníctvom verejných výdavkov realizovať citlivo, s cieľom udržiavať zamestnanosť, podporovať domácu výrobu a služby, impulzy nesmerovať do oblastí, ktorá posilňujú v značnej miere len import.

•	nepodporovať nadmerný rast štátneho (verejného) dlhu, ktorý budú splácať ďalšie generácie,

•	zrýchliť a zefektívniť čerpanie štrukturálnych fondov, prehodnotiť štruktúru priorít a rozpočtov v Národnom strategickom referenčnom rámci a príslušných operačných programoch s cieľom prispôsobiť sa potrebám súčasnej ekonomickej situácie počas trvania hospodárskej krízy,

•	znižovanie administratívnej záťaže vo verejnej správe ako podporu podnikateľského sektora a poskytovania úverov (napr. aj pri rekonštrukciách bytového fondu),

•	zdynamizovať komunikáciu a spoluprácu vlády SR so samosprávou v Bratislave v oblastiach podpory zamestnanosti v regióne a pomoci realizácie projektov hlavného mesta SR Bratislavy s pozitívnym dopadom na ekonomickú aj sociálnu situáciu v regióne.

Primátor hlavného mesta SR Bratislavy Ing. Andrej Ďurkovský a účastníci stretnutia deklarovali potrebu a ochotu na vytvorenie pravidelného fóra, na ktorom by sa diskutovali názory a návrhy riešení na zlepšenie aktuálnej ekonomickej a hospodárskej situácie.

V Bratislave, 24. februára 2009	Andrej Ďurkovský

		Príloha č.3
Návrh úspor bežných výdavkov z dôvodu finančnej krízy na zabezpečenie 	
vyrovnanosti rozpočtu na rok 2009	
 			
Prvok/Projekt	Schválený rozpočet	Návrh na zníženie	Poznámka	
	tis. Sk	EUR	tis. Sk	EUR		
1.1.2002	5 367	178 152	250	8 298	Mimoriadne odmeny poslancov - 50 %	
01.02.01.	3 885	128 958	999	33 161	Odmeny starostu vrátane odvodov	
01.02.02.	2 731	90 653	580	19 252	Odmeny zástupcov starostu vrátane odvodov	
01.03.02.	3 700	122 817	555	18 423	Vydávanie Petržalských novín - 15%	
2.2.2001	13 965	463 554	500	16 597	Úrad - zníženie výdavkov na opravy a údržbu - zostanú len peniaze na havárie	
02.03.01.	5 163	171 380	67	2 224	Zabezpečovanie chodu informačného systému	
2.4.2012	1 400	46 471	90	2 987	Vnútorná správa zníženie výdavkov na interiéry	
MÚ	 	 	900	29 875	Odmeny zamestnancov MÚ	
6.3.2002	1 950	64 728	450	14 937	Dni Petržalky	
06.05.02.	2 559	84 943	384	12 746	Zníženie dotácie pre športové organizácie - 15%	
06.06.03.	127	4 216	19	631	SATC projekt Detské dopr. ihrisk
( zníženie o 15 % )	
06.09.00.	110	3 651	17	564	Bratislavské združenie telesnej kultúry (na aktivity v Petržalke )
- 15 %	
08.01.02.	130	4 315	20	664	Spolupráca s vysokými školami, urbanizmus a architektúra Petržalky - 15%	
SPOLU	41 087	1 363 838	4 831	160 360	 	
						
rozdiel z rezervného fondu	6 869	228 009		
celkom			11 700	388 369